означения на една от страните, които другата страна трябва да закриля, се уреждат с настоящото споразумение само ако попадат в приложното поле на законодателството, посочено в член 202 от настоящото споразумение.
 Член 202
 Установени географски означения
 1. След като разгледа украинското законодателство, посочено в част А от приложение XXII-А към настоящото споразумение, ЕС като страна стигна до заключението, че тези закони отговарят на елементите, определени в част Б от приложение XXII-A към настоящото споразумение.
 2. След като разгледа законодателството на ЕС като страна, посочено в част А от приложение XXII-А към настоящото споразумение, Украйна стигна до заключението, че тези закони отговарят на елементите, определени в част Б от приложение XXII-A към настоящото споразумение.
 3. След приключването на процедура за възражение в съответствие с критериите, изложени в приложение XXII-Б към настоящото споразумение, след като разгледа географските означения за земеделски продукти и храни на ЕС като страна, изброени в приложение XXII-В към настоящото споразумение, и географските означения за вина, ароматизирани вина и спиртни напитки на ЕС като страна, посочени в приложение XXII-Г към настоящото споразумение, които са регистрирани от ЕС като страна съгласно законодателството, посочено в параграф 2, Украйна защитава тези географски означения в съответствие с равнището на закрила, установено в настоящия подраздел.
 4. След приключването на процедура за възражение в съответствие с критериите, изложени в приложение XXII-Б към настоящото споразумение, и след като разгледа географските означения за вина, ароматизирани вина и спиртни напитки на Украйна, посочени в приложение XXII-Г към настоящото споразумение, които са регистрирани от Украйна съгласно законодателството, посочено в параграф 1, ЕС като страна защитава тези географски означения в съответствие с равнището на закрила, установено в настоящия подраздел.
 Член 203
 Добавяне на нови географски означения
 1 Страните се договарят за възможността да добавят нови географски означения, които да бъдат закриляни, в приложения XXII-В и XXII-Г към настоящото споразумение в съответствие с член 211, параграф 3 от настоящото споразумение, след приключването на процедурата за възражение и след като разгледат географските означения, както е посочено в член 202, параграфи 3 и 4 от настоящото споразумение, по удовлетворяващ и за двете страни начин.
 2. От никоя страна няма да се изисква да закриля като географско означение наименование, което е в противоречие с име на растителен вид или порода животни и поради това има вероятност да заблуди потребителите по отношение на действителния произход на продукта.
 Член 204
 Приложно поле на закрилата на географски означения
 1. Географските означения, изброени в приложения XXII-В и XXII-Г към настоящото споразумение, включително добавените по силата на член 203 от настоящото споразумение, се закрилят от:
 а)
 всяко пряко или непряко използване в търговската дейност на защитеното наименование за сравними продукти, които не съответстват на продуктовата спецификация на защитеното наименование, или доколкото такава употреба е свързана с възползване от известността на съответното географско означение;
 б)
 всякаква злоупотреба, имитация или намек, дори ако е посочен истинският произход на продукта или ако защитеното наименование е преведено, транскрибирано, транслитерирано или придружено от израз като „стил“, „тип“, „метод“, „като произведено в“, „имитация“, „вкус“, „подобно“ или друг подобен израз;
 в)
 всяко друго невярно или заблуждаващо